ORDE do 17 de novembro de 2008 pola que se autoriza a apertura e funcionamento do centro autorizado de artes plásticas e deseño Tex-Moda, do concello de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/12/2008

Examinado o expediente instruído por instancia de Mª del Mar Ciorraga Souto, en representación de Marcio Diseño, S.L., en que solicita autorización para impartir os ciclos formativos de grao superior de estilismo de indumentaria en quenda de mañá e modelismo de indumentaria en quenda de tarde-noite no centro autorizado de artes plásticas e deseño Tex-Moda, do concello de Vigo.
Tendo en conta que o expediente foi tramitado pola Delegación Provincial de Pontevedra, quen o remite cos informes correspondentes.
Vistos o Real decreto 389/1992, do 15 de abril, polo que se establecen os requisitos mínimos dos centros que impartan ensinanzas artísticas; o Decreto 39/2002, do 24 de xaneiro, polo que se establece o currículo do ciclo formativo de grao superior de artes plásticas e deseño de estilismo de indumentaria; o Decreto 40/2002, do 24 de xaneiro, polo que se establece o currículo do ciclo formativo de grao superior de artes plásticas e deseño de modelismo de indumentaria; o Decreto 253/1995, do 29 de setembro, sobre autorización a centros docentes privados para impartir ensinanzas artísticas e a Orde do 5 de decembro de 1995, pola que se desenvolve o antedito decreto.
Considerando que concorren no expediente os requisitos esixidos nas disposicións vixentes para poder acceder ao solicitado.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar, con efectos para o ano académico 2009/2010 e de conformidade coa normativa vixente aplicable, a apertura e funcionamento do centro autorizado de artes plásticas e deseño Tex-Moda, do concello de Vigo, para impartir os ciclos formativos de grao superior de estilismo de indumentaria e modelismo de indumentaria, segundo os datos que se especifican no anexo desta orde.
Segundo.-Antes do inicio das ensinanzas que se autorizan, a Delegación Provincial de Pontevedra, logo do informe da Inspección Educativa, aprobará expresamente a relación de persoal que impartirá docencia no devandito centro así como o equipamento adecuado.
Terceiro.-Este centro queda obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Esta orde, que esgota a vía administrativa, poderá ser obxecto de recurso potestativo de reposición perante a conselleira de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses contados a partir do día seguinte ao da súa publicación, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de novembro de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Parque Tecnolóxico de Loxístico Valadares, Área Texvigo calle C, edificio Dotacional.
Código do centro: 36024771.
Denominación xenérica: centro autorizado de artes plásticas e deseño.
Denominación específica: Tex-Moda.
Titular: Marcio Diseño, S.L.
Ensinanzas que se autorizan:
Familia profesional: artes aplicadas á indumentaria.
1 ciclo formativo de grao superior de estilismo de indumentaria (2 unidades para 30 alumnos/unidade) en quenda de mañá.
1 ciclo formativo de grao superior de modelismo de indumentaria (2 unidades para 30 alumnos/unidade) en quenda de tarde-noite.